10 Lona Baiseraele, utlwang tlhagiso e Jehofa a lo e neileng.2 Seno ke se Jehofa a se buang:“Lo se ka lwa ithuta tsela ya ditšhaba tse dingwe,+E bile lo se ka lwa tshosiwa ke ditshupo tsa magodimo,Ka gonne ditšhaba tse dingwe di tshosiwa ke ditshupo tseo.+3 Gonne mekgwa ya ditšhaba ga e na mosola.*Modiri yo o setswerere o rema setlhare mo sekgweng,A bo a dira modingwana ka sone.+4 Ba o kgabisa ka selefera le gauta.+Ba bo ba o kokotela ka hamore* le dipekere gore o se ka wa wa.+5 Medingwana eo ga e kgone go bua fela jaaka setshosa mo tshimong ya dikomokomore;*+E tshwanetse go tsholediwa, ka gonne ga e kgone go tsamaya.+Lo se ka lwa e boifa, ka gonne e ka se lo utlwise botlhoko,E bile e ka se dire sepe se se molemo.”+6 Ga go na ope yo o tshwanang le wena Jehofa.+O mogolo, e bile leina la gago le legolo gape le maatla.7 Ke mang yo o sa tshwanelang go go boifa, wena Kgosi ya ditšhaba?+ Gonne o tshwanelwa ke tlotlo;Ka gonne mo go botlhe ba ba botlhale mo ditšhabeng le mo magosing otlhe a bone,Ga go na ope yo o tshwanang le wena gotlhelele.+8 Botlhe fela ga ba akanye e bile ke dimatla.+Kaelo e e tswang mo setlhareng ga e na mosola* gotlhelele.+9 Go tlisiwa selefera e e papetlilweng go tswa kwa Tareshishe+ le gauta go tswa kwa Ufase,Tiro ya mmetli yo o setswerere, tiro ya diatla tsa mothudi wa tshipi.Ba apara diaparo tse di dirilweng ka tlhale e e botala jwa loapi le wulu e phepole.Tsotlhe di dirilwe ke badiri ba ba ditswerere.10 Mme Jehofa ke ene Modimo wa boammaaruri.Ke Modimo yo o tshelang+ e bile ke Kgosi e e sa khutleng.+Lefatshe le tla reketla ka ntlha ya kgalefo ya gagwe,+Mme ga go na ditšhaba dipe tse di tla itshokelang tšhakgalo ya gagwe.11 * Lo ba reye lo re:“Medimo e e sa dirang magodimo le lefatsheE tla fedisiwa mo lefatsheng le ka fa tlase ga magodimo ano.”+12 Ke Ene yo o dirileng lefatshe ka maatla a gagwe,Ene yo o neng a dira naga e e ungwang ka botlhale jwa gagwe,+Le yo o neng a phutholola magodimo ka tlhaloganyo ya gagwe.+13 Fa a dira gore lentswe la gagwe le utlwiwe,Metsi a a kwa magodimong a a fuduega,+E bile o dira gore maru* a tlhatloge go tswa kwa dikhutlong tsa lefatshe.+O direla pula legadima,*E bile o ntsha phefo mo mabolokelong a gagwe.+14 Motho mongwe le mongwe o dira dilo tsa go sa akanye le tsa go tlhoka kitso.Mothudi mongwe le mongwe wa tshipi o tla tlhabiwa ke ditlhong ka ntlha ya setshwantsho se se betlilweng;+Gonne setshwantsho* sa gagwe se se bopilweng ke maaka,E bile ga go na moya* mo go tsone.+15 Ga di na mosola,* ke tiro e e tshwanelwang ke go sotlwa.+Fa letsatsi la katlholo le tla, di tla nyelela.16 Yo e leng Kabelo ya ga Jakobe ga a tshwane le dilo tseno,Gonne ke Ene yo o bopileng dilo tsotlhe,Mme Iseraele ke thobane ya boswa jwa gagwe.+Leina la gagwe ke Jehofa wa masomosomo.+17 Phutha morwalo wa gago o o ntshe fa fatshe,Wena mosadi yo o nnang mo matshwenyegong.18 Gonne seno ke se Jehofa a se buang:“Jaanong ke latlhela* banni ba lefatshe leno kwa ntle ga lone mo nakong eno,+Mme ke tla dira gore ba lebane le matshwenyego.”19 Ruri go latlhega nna ka ntlha ya go robega* ga me!+Ntho ya me ga e fole.Mme ke ne ka re: “Eleruri seno ke bolwetse jwa me, ke tshwanetse go bo itshokela.20 Tente ya me e sentswe, e bile megala ya tente ya me e kgaotswe ka bogare.+Bomorwaake ba ntlogetse, mme ga ba tlhole ba le teng.+Ga go na ope yo o setseng yo o ka phuthololang tente ya me kgotsa yo o ka tsholetsang matsela a tente ya me.21 Gonne badisa ba dira dilo tsa go tlhoka tlhaloganyo,+E bile ga ba a ka ba botsa Jehofa.+Ke gone ka moo ba sa dirang dilo ka temogo,E bile matsomane a bone otlhe a gasame.”+22 Reetsang! Pego e tlile!Go na le pheretlhego e kgolo kwa lefatsheng la bokone,+Masole a lone a tlile go dira gore metse ya Juda e nne e se na batho, e bile e nne mengobo ya bophokoje.+23 Ke itse sentle, tlhe Jehofa gore motho ga a na taolo ya go kaela tsela ya gagwe.Tota e bile motho ga a kgone go kaela botshelo jwa gagwe.+24 Ao tlhe Jehofa, nkgalemele go ya ka tshiamiso ya gago,O se ka wa nkgalemela o galefile,+ gore o tle o se ka wa nnyeletsa.+25 Tshololela tšhakgalo ya gago mo ditšhabeng tse di go itlhokomolosang,+Le mo malapeng a a sa bitseng leina la gago.Gonne ba fedisitse ditlogolwana tsa ga Jakobe,+Tota ba ne ba batla go di nyeletsa,+E bile ba sentse naga ya gagwe.+
tsn_Latn